Laka

Elvir Laković (*Goražde, 15. mart 1969), poznatiji kao Laka, bosanskohercegovački je rock pjevač i kantautor.

Pohađao je muzičku školu gdje je učio gitaru, ali mu se nisu sviđale školske metode učenja i pogledi ka muzici, pa je naknadno napustio školu. Također je dvije godine studirao Zdravstveni fakultet u Nišu, Srbija, ali ga nije završio. Tokom rata u Bosni i Hercegovini, bio je mobilisan u Armiji Bosne i Hercegovine. Nakon rata, radio je za razne međunarodne organizacije šest godina. Njegovi roditelji žive u Goraždu; njegov otac je advokat, a njegova majka radi za telekomunikacijsku kompaniju.

Tokom njegove rane muzičke karijere, Laka je svirao popularnu bosansku narodnu muziku u kafićima gradeći manju popularnost.

Laka je snimio svoju prvu pjesmu "Malo sam se razočar'o" u 1998. godini. Pjesma se ispostavila uspješnom, i pokrenula njegovu showbiz karijeru nacionalno, a kasnije je snimio dodatne pjesme, od kojih su bile "Vještica", "Mor'o" i "Piškila", koje su jako povećale njegovu popularnost u Bosni.

Godine 2004, Laka je otišao u New York, gdje je pokušao osnovati bend, ali se vratio u Bosnu bez uspjeha i pomalo razočaran nakon 2,5 godine. Ipak, tada je izdao svoj prvi solo album Zec u 2007. godini.

Godine 2003, njegova pjesma "Ja sam mor'o" osvojila je bh. muzičku nagradu "Davorin" za najbolju rock izvedbu godine. Album Zec je također bio izdat u Hrvatskoj u izdavačkoj kući Menart.

Laka i njegova 14 godina mlađa sestra Mirela predstavljali su Bosnu i Hercegovinu na Eurosongu 2008. sa izvedbom "Pokušaj". Laka je također čitao rezultate iz Bosne i Hercegovine na Eurosongu 2009, i opet na Eurosongu 2012.

 Diskografija 
 2007, Zec, Hayat production
 2008, Pokušaj (singl), PBS BiH
 2010, Stvorenje

 Također pogledajte 
 Eurosong 2008.

 Reference 

 Vanjski linkovi 

 LAKA - Ja sam mor'o /Official video/ - YouTube YouTube video

Kategorija:Bosanskohercegovački pjevači
Kategorija:Biografije, Goražde
Kategorija:Predstavnici na Eurosongu 2008.
Kategorija:Rođeni 1969.
Kategorija:Bosanskohercegovački predstavnici na Euroviziji
Kategorija:Živi ljudi
Kategorija:Bosanskohercegovački rok-muzičari